ΓΡΑΠΤΗ ΕΡΩΤΗΣΗ E-4108/98

υποβολή: Alexandros Alavanos (GUE/NGL) προς την Επιτροπή

(14 Ιανουαρίου 1999)

Θέμα: Δράσεις του Επιχειρησιακού Προγράμματος "Σιδηρόδρομοι" στην Ελλάδα

Ενώ τα Υποπρογράμματα 1 και 3 του Επιχειρησιακού Προγράμματος "Σιδηρόδρομοι" της Ελλάδας αναφέρονται σε έργα στη γραμμή Αθήνας-Θεσσαλονίκης και σε βελτιώσεις του δικτύου της γραμμής της Πελοποννήσου, στα προγραμματισμένα έργα εκσυγχρονισμού των σιδηροδρόμων στην Ελλάδα που προτείνονται στο πρόσφατο επιχειρησιακό πρόγραμμα του Οργανισμού Σιδηροδρόμων Ελλάδας δεν περιέχεται καμιά ενέργεια που να αφορά αφ' ενός το τμήμα Λιανοκλάδι-Δομοκός της γραμμής Αθήνας-Θεσσαλονίκης και αφ' ετέρου τον εκσυγχρονισμό του δικτύου της Πελοποννήσου.

1. Έχοντας υπόψη ότι η Επιτροπή έχει αποφασίσει να προχωρήσει στην αναζωογόνηση των σιδηροδρόμων, συμφωνεί με τις παραπάνω διαφοροποιήσεις;

2. Εφ' όσον υπάρξει πρόταση για ανανέωση και εκσυγχρονισμό της γραμμής Παλαιοφάρσαλα-Καλαμπάκα, συμφωνεί η Επιτροπή για χρηματοδότηση από την Κοινότητα;

Απάντηση της κας Wulf-Mathies εξ ονόματος της Επιτροπής

(03 Μαρτίου 1999)

To κοινοτικό πλαίσιο στήριξης (ΚΠΣ) 1994-1999 για χρηματοδότηση στην Ελλάδα, αφορά το επιχειρησιακό πρόγραμμα του ΟΣΕ (Οργανισμός Σιδηροδρόμων Ελλάδας) και τη γραμμή μεταξύ Αθήνας και Θεσ/νίκης. "Η σημαντική προσπάθεια που απαιτείται για την βελτίωση της σιδηροδρομικής μεταφοράς θα αντανακλάται στο σχέδιο ενός επιχειρησιακού προγράμματος, το οποίο θα καλύπτει συγχρόνως τις επενδύσεις και τον εκσυγχρονισμό του Ελληνικού Σιδηροδρομικού Οργανισμού καθώς και την λειτουργία αυτού. Όσον αφορά τις επενδύσεις που πρέπει να πραγματοποιηθούν κατά την περίοδο που καλύπτεται από την το ΚΠΣ θα δοθεί προτεραιότητα στην σύνδεση γραμμής μεταξύ Πάτρας-Αθήνας-Θεσσαλονίκης, που αποτελεί μέρος της σιδηροδρομικής γραμμής του διευρωπαϊκού δικτύου (ΔΕΔ). Χρηματοδότηση συγχρόνως από τα διαρθρωτικά ταμεία και το ταμείο συνοχής θα καταστήσουν δυνατή τη δραστηριοποίηση για την αποπεράτωση της διάρθρωσης της γραμμής Αθήνα-Θεσ/νίκη (ηλεκτρικές μηχανές και επικοινωνίες, σηματοδότες, τηλεπικοινωνίες, εξηλεκτρισμός) με σκοπό την μακροπρόθεσμη εξασφάλιση μιας μετακίνησης με ταχύτητα 200 χμ/ώρα. Από το έτος 2000, η σιδηροδρομική γραμμή Αθήνα-Θεσ/νίκη θα είναι διπλή κατά 88 % του μήκους της (60 χλμ. σιδηροδρομικής γραμμής μεταξύ Λιανοκλάδι και Δομοκού, το οποίο είναι ιδιαίτερα δύσκολο και δαπανηρό να μετατραπεί, θα παραμένει ως μονή γραμμή) και ο χρόνος ταξιδιού θα είναι 4 ώρες και 20 λεπτά, συγκρινόμενος με τον χρόνο 5 ώρες και 50 Νοεμβρίου 1994 και τις 6 ώρες και 15 Νοεμβρίου 1993)".

Το επιχειρησιακό πρόγραμμα του ΟΣΕ προπαρασκευάσθηκε στο πλαίσιο του λειτουργικού σιδηροδρομικού προγράμματος (ΕΠ) και εγκρίθηκε από την ελληνική κυβέρνηση. Η εκτέλεση που συγχρηματοδοτείται από το ίδιο λειτουργικό πρόγραμμα και η πρόσληψη ενός διεθνούς εμπειρογνώμονα ο οποίος θα βοηθήσει τον ΟΣΕ, με την συμμετοχή του σε ένα ειδικό έργο εκτέλεσης αυτού, είναι υπό έλεγχο. Όσον αφορά την γραμμή Αθήνα-Θεσ/νίκη, ο διπλασιασμός της γραμμής Τιθορέα - Λιανοκλάδι, συμπεριλαμβανομένου του τούνελ του Καλίδρομου, αποτελεί επίσης μέρος του σιδηροδρομικού επιχειρησιακού προγράμματος. Όσον αφορά το ιδιαίτερα δαπανηρό και δύσκολο τμήμα της γραμμής Λιανοκλάδι-Δομοκός, εξετάζονται επί του παρόντος δυνατές εναλλακτικές λύσεις για τον διπλασιασμό της γραμμής, πριν ληφθεί οιαδήποτε τελική απόφαση ενόψει της επόμενης περιόδου προγραμματισμού.

Όσον αφορά το Ταμείο συνοχής, η Επιτροπή δεν έλαβε καμία αίτηση συγχρηματοδότησης για το πρόγραμμα Λιανοκλάδι - Δομοκός. Αντιθέτως, το Ταμείο συνοχής συγχρηματοδοτεί όσον αφορά το εν λόγω άξονα, τον εξηλεκτρισμό της γραμμής Πειραιάς-Αθήνα-Θεσ/νίκη, τα έργα στην γραμμή Θεσσαλονίκη - Αλεξανδρούπολη, το έργο στη γραμμή Ευαγγελισμός - Λεπτοκαρυά, Θριάσσιο - Κόρινθος το συγκρότημα του σιδηροδρομικού σταθμού στο Θριάσιο Πεδίο, μία μελέτη σύνδεσης του Θριάσιου με τον λιμένα του Πειραιά, τα έργα στη γραμμή Παλαιά Φάρσαλα - Καλαμπάκα. Το συνολικό κόστος των εν λόγω προγραμμάτων ανέρχεται σε 898 εκατ. ευρώ, η δε συμμετοχή του Ταμείου συνοχής ανέρχεται σε 560 εκατ. ευρώ. Όσον αφορά ιδιαίτερα τα έργα στην γραμμή Παλαιά Φάρσαλα - Καλαμπάκα, το συνολικό κόστος ανέρχεται σε 34 εκατ. ευρώ, με κοινοτική συμμετοχή 29 εκατ. ευρώ. Εάν το κράτος μέλος πρέπει να υποβάλλει αιτήσεις για νέα προγράμματα ή για τροποποιήσεις των ανωτέρω αναφερομένων προγραμμάτων, οι εν λόγω αιτήσεις θα εξετασθούν σύμφωνα με τα κριτήρια προτεραιότητας που καθορίζονται καθώς και σύμφωνα με τους χρηματοδοτικούς πόρους του Ταμείου συνοχής.

Πρέπει να υπενθυμίζεται ότι το διευρωπαϊκό δίκτυο (ΔΕΔ) συγχρηματοδοτεί μέρος των μελετών για το τμήμα Λιανοκλάδι - Δομοκός. (Απόφαση 1994 - χρηματοδοτική υποστήριξη 1,5 εκατ. ευρώ). Όσον αφορά την διεύρυνση της σιδηροδρομικής γραμμής Παλαιά Φάρσαλα - Καλαμπάκα, ο προϋπολογισμός του ΔΕΔ συγχρηματοδοτεί μερικώς τα έργα (Απόφαση 1993 - χρηματοδοτική στήριξη 7 εκατ. ευρώ).